Vyf vasgetrek ná Komatipoort-plaasmoord | Maroela Media
Kol. Mtsholi Bhembe, woordvoerder van die polisie, het dié nuus bevestig.
Bhembe sê die vyf verdagtes, tussen die ouderdom van 25 en 36 jaar, is vroeër die week in en om Tonga in Mpumalanga vasgetrek.
Die groep mans het glo reeds in die hof verskyn, en sal na verwagting eerskomende Vrydag hulle tweede hofverskyning voor die landdros in dié provinsie maak. Bhembe sê daar word verwag dat die mans dan ook formeel vir borgtog sal aansoek doen.
Lt.genl. Bethuel Zuma, polisiehoof in Mpumalanga, het die polisie geloof vir dié inhegtenisnemings.
Susan de Bruyn, Deon se ma, het vroeër aan Maroela Media vertel Deon was 'n "jong boer in murg en been".
Deon het saam met Estelle Jansen (59), wat vir hom soos 'n "tweede ma" was, op die plaas Simonsvlei met suikerriet, mango's en groente geboer. Estelle was verlede week in haar kamer toe 'n man skielik te voorskyn gekom het. Volgens De Bruyn het Estelle met die aanvaller begin stoei en is hulle by die kamerdeur uit. Deon is net bokant die hart geskiet en Estelle is drie keer geskiet.
Die aanvallers het met net selfone gevlug toe Elmer, Estelle se seun, 'n vuurwapen gaan haal het. Estelle is steeds in die hospitaal.
Die ouens gaan borgtog kry, daarom is dit nie rasioneel vir boere om grond saam te sit en aansoek te doen deur die relevante provisie in die konstitusie en internasionale wetgewing om hulle streek onafhanklik te maak nie?
OMW is daar tog SAPD wat hul werk erenstig opneem of wie het sulke stunning werk gedoe Wie dit is ek jul so dankbaar AMEN nie dat die stelsel hul werk gaan doen nie Oormore is hul uit op borg wat deur hul borge betaal word RIV ou grote
Ons gebede is met die slagoffers en hulle geliefdes. Mag God geregtigheid laat geskied en mag die buiteland bewus word van die wanorde wat hier heers. Ons het elkeen 'n stem en ons moet dit gebruik.
Borgtog??? Wie befonds die mense.. behalwe vir ons belasting. Hier is iets grooter aan die gang. Dis vieslik